مكتب الرباط: الاتحاد العام للشغالين بالمغرب، الذراع النقابي لحزب الاستقلال فهم المعارضة الذي أعلن الحزب بالمقلوب. فقد شل عمال النظافة التابعين لشركة “أوزون”، والنتمين لنقابة الاستقلال، إضراب بأحياء المدينة العتيقة فاس، محولين العاصمة العلمية إلى ما يشبه “مزبلة”. زوّار وسياح المدينة العتيقة ديال فاس تصدموا هادي يومين تقريبا من هاد المشهد ديال الأزبال والنفايات المتناثرة بشكل مثير للتقزز، سيما بباب أبي الجنود التاريخي، والتي تعتبر المدخل الرئيسي لأزقة المدينة العتيقة. وكانت الكتابة الإقليمية للاتحاد العام للشغالين بفاس قد دعت إلى شل حركة النظافة بالمدينة العتيقة للمطالبة بإرجاع حسن النظيف وامحمد الأسمر الموظفين المطرودين من الشركة بعد الحادث الذي أعقب احتجاج مسؤول بمقاطعة جنان الورد على تراكم الأزبال بحيه. حسب تعبير النقابة. النقابة من حقها تدافع على العمال ومختلف الطبقة الشغيلة وهذا دورها لكن ماشي بهاد الطريقة ديال تحريض العمال يخليو الزبل متراكم فالمدينة لي عندها تاريخ كبير بزاف ويشوهونا عالميا.. كاين وسائل اخرى باش تدافع النقابة على هاد العمال. ومن بينها القضاء الاداري وغيرو من الوسائل. حتى السياح لي جاو لفاس هاد اليومين بغاو يتشفاو فينا وناضو كيصور الزبل وهادشي كيضرب بزاف بسمعة العاصمة العلمية. 
واش هادي هي المعارضة لي بغا يدير الاستقلال.. عمال النظافة ديال “أوزون” رجعو فاس مزبلة والسياح كيصورو فينا (+صور)